text: ТРЕТА СМЯНА НА УЧИЛИЩЕ ЗА ТОЛЕРАНТНОСТ, ИЗНЕСЕНО СРЕД ПРИРОДАТА
  В изпълнение на Проект " Да успеем всички заедно " от 1-ви до 5 –ти септември 2017 се проведe третата смяна по Дейност 11 : "Училище за толерантност , изнесено сред природата с 531 деца, от които 179 от етнически малцинства ".
  Целта на дейността е преодоляване на негативни обществени нагласи, основани на етническия произход и постигане на устойчивост на резултатите, постигнати от предоставените допълнителни занимания в клубовете.
  Организатори : Община Свищов , СНЦ " Нова възможност " , СУ " Цветан Радославов " и Обединение " Заедно можем " .
  База : Комплекс " GREEN VILLAGE " – с. Рибарица , м. Костина
  СНЦ " Нова възможност " разработи подробна програма за петдневния престой на децата сред природата на Национален парк "Централен Балкан ".
  В третото Училище за толерантност се включиха 73 деца от 2 , 3 и 4 клас на СУ " Цветан Радославов " .
  Още първата вечер децата имаха вълнуваща среща със Стоян Христов – Главен инспектор на Парков Участък – Рибарица от Национален парк " Централен Балкан " , който ги запозна със структурата , особеностите и забележителната флора и фауна на третия по големина национален парк. Сподели интригуващи срещи с диви животни в парка.
  Интересна презентация за парка и Резерват " Царичина " подготви и Ромина Горанова от СНЦ " Нова възможност " , която ще бъде предоставена на СУ " Цветан Радославов " в помощ на обучението по география и биология.
  Чрез 6 аспекта на проблема за толерантността , външните лектори , използвайки достъпни и интересни за децата интерактивни методи , ги въвеждаха в сложния и динамичен съвременен свят .
  Ръководителите на клубове от СУ " Цветан Радославов" също проведоха занимания .
  Формирани бяха 7 групи по интереси : Спорт и здраве , Декупаж , Стил , Фотография , Сръчни ръце , Народни танци , Изобразително изкуство , в които малчуганите показаха завидни умения за творческа изява.
  Децата се включиха с много ентусиазъм в дейностите със спортен характер :сутрешната физзарядка , състезанията , преминаването по мост над бързотечаща река .
  Много емоции , възторг и патриотичен заряд имаше в похода до лобното място на героя от Априлското въстание Георги Бенковски. Паметта му и тази на съратниците му , дали живота си за свободна България бе почетена с едноминутно мълчание .
  Нели Маринова запозна децата с богатата етнографска сбирка , експонирана в механа " При Войводата " – поляната в местността Костина .
  Въпреки променливото време , вечерите носиха настроение и релакс. Интересни дискотеки и караоке с 3 популярни песни , изпълнявани от децата и танци .
  Последната вечер ще остане паметна с презентация на случилото се по време на Училището за толерантност : " Толерантни сме – ще успеем заедно ".
  За своята съпричастност към дейностите в клубовете по интереси децата бяха отличени с грамоти от СНЦ " Нова възможност " , връчени им от Даниела Димитрова .
  Преминалите през Училището за толерантност написаха /анонимно/вербални и невербални отзиви за организацията и провеждането на Училището.
  Екипът на " GREEN VILLAGE " направи всичко възможно престоят на децата от Свищов да е приятен . Спазени бяха изискванията за здравословно хранене .
  За безопасността на участниците в третата смяна на Училището за толерантност, изнесено сред природата се погрижиха 8 преподаватели от училището, 4-ма аниматори , 6 помощник сътрудници и медицинското лице.